Dəfinələr adası (roman)

Dəfinələr adası  — Şotlandiyalı yazıçı Robert Louis Stevensonun məşhur macəra romanıdır. Bütün romanların bəlkə də ən çox müzakirə olunanıdır. Tropik adalar, X işarəli xəzinə xəritələri ilə tək gözü kor, bir əli qancalı, çiynində tutuquşu ilə yaddaşımızda canlandırdığımız dəniz döyüşçüsü anlayışları Dəfinələr Adası romanının böyük təsiri olmuşdur.
 Haqqında 
Kitabda İngiltərədə bir işçinin oğlu olan Jim Hawkins'in əlinə keçən bir xəzinə xəritəsi üzərinə çıxdığı xəzinə axtarışı mövzu edilir.

Müəllif, əsəri 30 yaşında olarkən yazmağa başlamış və romançı kimi ilk müvəffəqiyyətini bu kitabla əldə etmişdir. İlk on beş bölüm 1881 də, müəllifin həyat yoldaşı və ögəyoğlu ilə birlikdə yaşadığı Şotlandiya yaylaqlarından biri olan Braemar'da yazıldı. Kitabı yazıçıya ögəy oğlu sifariş etmişdi.

Ayrı bir kitab olaraq 1883-ci ildə çıxan bu əsər, daha əvvəl 1881-1882 illərdə bir uşaq jurnalında seriallar halında nəşr olunmuşdur.

 Personajlar 

 Cim Hokins (Jim Hawkins) — kitabın əsas qəhərmanı. Əhvalatlar onun dili ilə danışılırYalnız XVI, XVII və XVIII bölümlər istisnadır. Belə ki, bu bölümlərdə əhvalat Cim Hokinsin deyil, Doktor Livsinin dili ilə danışılır..
 Billi Bons (Billy Bones) — Kapitan Flintin iki əsas köməkçisindən biri. Bir müddət Hokinsin evində — "Admiral Benbou" kafesində qalır. Axırda rom içəndə spirtin təsirindən ölür. 
 Doktor Devid Livsi (Doctor David Livesey) — həkim, hakim və döyüşçü. 
 Skvayr Con Treloni (Squire John Trelawney) — varlı skvayr. Boyu 183 sm-dir. Xəzinələr adasına səyahətdə iştirak etmiş və bu işə pul yatırmışdır.
 Kapitan Aleksandr Smollett (Captain Alexander Smollett) — "İspanyola" gəmisinin kapitanı. Adaya səyahətə başçılıq etmişdir. 
 Con Silver (John Silver) — Kapitan Flintin keçmiş ən əsas iki köməkçisindən biri. Sonra quldur olmuşdur. Ləqəbi "Birayaqlı"-dır.
 Ben Qann (Ben Gunn) — keçmiş quldur. Cim Hokinsə xəzinələrin adanın harasında yerləşdiyini demiş, İngiltərəyə dönəndən sonra Skvayr Treloninin köməkçisi olmuşdur.
 İsrael Hends (Israel Hands) — Con Silverin "İspanyola"-dakı casuslarından biri. Cim Hokins tərəfindən öldürülmüşdür. Prototipi Qara Saqqalın ən yaxın köməkçilərindən olan İsrael Hendsdir.
 Qara Köpək (Black Dog) — quldur. "Admiral Benbou"-ya hücum edənlərdəndir. Daha öncə buraya Xəzinələr adasının xəritəsini Billi Bonsdan almaq üçün gəlmiş, lakin yaralanaraq açmışdır. "İspanyola"-ya Con Silver və digər quldular kimi casus olaraq girə bilməmişdir, çünki Cim onun quldur olduğunu bilirdi və bu səbəbdən də Kapitan Smollett, Doktor Livsi və Skvayr Trelonini təhlükədən xəbərdar etmişdi.
 Kor Pyu (Blind Pew) — quldurların başçılarından biri. Qara Köpəyin də iştirak etdiyi "Admiral Benbou" hücumuna başçılıq etmiş, lakin quldurlar ondan bezdikləri üçün onu tək buraxmışdır. Axırda Pyu kor olduğundan hara getdiyini bilmir və "Admiral Benbou"-ya köməyə gələn atlıların atlarının ayaqları altında əzilmişdir.

 Qalereya 

 Xarici keçidlər 

 Dəfinə adası
 Dəfinə

Kateqoriya:Uydurma adalar haqqında romanlar
Kateqoriya:1883-cü ilin romanları